Desperate Housewives

***Desperate Housewives*** merupakan rancangan popular yang pernah diiktiraf oleh anugerah-anugerah besar seperti Anugerah Emmy dan Anugerah Golden Globe sebagai drama seri terbaik untuk genre komedi yang dicipta oleh Marc Cherry. Drama ini dibintangi oleh lima orang peneraju utama iaitu Eva Longoria Parker sebagai Gabrille Solis, Marcia Cross sebagai Bree, Teri Hatcher sebagai Susan, Felicity Huffman sebagai Lynette dan Nicollette Sheridan sebagai Edie Britt. Bermula daripada episod pengenalan, suara Brenda Strong digunakan sebagai penglipurlara siri ini. Di Malaysia siri ini ditayangankan di 8TV dan juga TV2 pada Akan Datang.

Watak kesemua mereka ini, menceritakan wanita-wanita yang sering berhadapan masalah cinta, seks, keluarga, suami, kerenah anak-anak yang nakal, jiran tetangga dan pelbagai lagi masalah yang tiada pengakhirannya.

Siri ini juga dikatakan berjaya mengumpulkan hampir 30 juta penonton di serata dunia untuk setiap episod. Malah siri ini juga pernah mengalahkan “ranking” Grammy Awards & People Choice Awards yang mana disiarkan pada waktu yang sama dengan drama bersiri popular ini. Drama ini telah bermula pada 3 Oktober 2004 menerusi American Broadcasting Company (ABC).

Rancangan yang menunjukkan permasalahan lima wanita yang mempunyai status diri tersendiri dan kisah yang menarik ini berlaku di Wisteria Lane, Fairview, terletak di negeri rekaan Eagle State, Amerika Syarikat.

## Latar cerita dan watak

### Musim pertama
Bermula pada 3 Oktober 2004 (di AS) & mempunyai sebanyak 23 episod untuk musim pertama. Episod bermula apabila Mary Alice Young (lakonan Brenda Strong) yang mengambil keputusan untuk membunuh diri walaupun memiliki segala-galanya. Kematian beliau membawa tanda tanya kepada rakan-rakannya. Rakan-rakannya pula terdiri daripada Bree Van De Kamp, seorang wanita yang menginginkan kesempurnaan dalam segala aspek, mempunyai dua orang anak dan berusaha menyelamatkan rumahtangganya dari runtuh; Lynette Scavo, ibu kepada empat orang anak yang mana selalu kesepian kerana ditinggalkan suami yang bertugas di luar daerah; Susan Mayer, janda yang menginginkan cinta dan bertemu dengan jiran barunya yang kacak dan mempunyai rahsia tersendiri (Mike Delfino); Gabrielle Solis; seorang bekas peragawati yang selalu menggunakan kecantikan sebagai aset paling berharganya, seorang materialistik dan mempunyai hubungan sulit dengan tukang kebun rumahnya yang juga seorang remaja bawah umur (John Rowland); dan terakhir ialah Edie Britt, seorang wanita seksi dan pesaing utama Susan Mayer untuk segala hal termasuklah untuk mendapatkan Mike Delfino.

### Musim kedua
Musim kedua bermula pada 25 September 2005 (untuk siaran AS) dan mempunyai 23 episod termasuk satu episod yang menampilkan dua jam siaran sebagai pengakhiran musim kedua. Selepas mengetahui rahsia disebalik kematian Mary Alice, wanita-wanita ini bersaing untuk hidup di Wisteria Lane. Bree, menjadi makin tertekan setelah suaminya meninggal dunia akibat hati yang membara dengan dendam setelah mengetahui suaminya mempunyai hubungan sulit di luar. Susan, masih mencari cinta setelah putus dengan Mike dan masalahnya dengan Edie Britt menjadi lebih rumit setelah Edie mengetahui bahawa Susan pernah meniduri teman lelaki Edie yang juga bekas suami Susan terdahulu. Lynette mula bekerja dalam bidang pengiklanan sementara suaminya (Tom Scavo) yang dibuang kerja mengambil alih tugas-tugas Lynette di rumah. Gabrielle pula disahkan mengandung dan mengambil keputusan untuk menjadi setia dengan suaminya (Carlos Solis) yang kini berada di penjara. Edie yang berang dengan Susan telah membakar rumah Susan. Namun, watak baru muncul iaitu Betty Applewhite dan anaknya Matthew Applewhite. Mereka kelihatan pelik kerana berpindah ke kawasan perumahan itu pada tengah malam dan sentiasa menimbulkan curiga di hati jiran-jirannya.

**Musim Ketiga**

Musim ketiga bermula pada 24 September 2006 dan menjanjikan 23 episod. Ia bermula enam bulan selepas Mike dilanggar dengan sengaja oleh Orson Hodge yang juga mengahwini Bree untuk musim ketiga ini. Gabrielle yang mengetahui bahawa Carlos berlaku curang telah menuntut cerai ke atas Carlos, namun proses penceraian mereka selalu ditangguhkan dek kerana sikap mereka berdua yang tidak mahu mengalah. Bree pula mengahwini Orson. Namun perkahwinan mereka sering diganggu oleh seorang wanita misteri yang menuduh Orson membunuh bekas isterinya yang terdahulu. Lynette pula berhadapan masalah dengan perempuan simpanan Tom. Tom pula cuba meraih sokongan Lynette untuk membuka restoran pizza. Susan setia menunggu Mike sedar dari koma. Namun ketika Mike sedar, Susan tiada di sisi Mike kerana sedang bersama seorang lelaki yang ditemuinya di hospital. Kesulitan mula timbul apabila Edia yang menjadi orang pertama mengetahui Mike sedarkan diri. Mike kini lupa ingatan dan tidak mengenali Susan sebagai orang yang pernah dicintainya.

## Pelakon

* Teri Hatcher - Susan Mayer
* Felicity Huffman - Lynette Scavo
* Marcia Cross - Bree Van De Kamp Hodge
* Eva Longoria Parker - Gabrielle Solis
* Nicollette Sheridan - Edie Britt
* Alfre Woodard - Betty Applewhite (Musim 2)
* Steven Culp - Rex Van De Kamp (Musim 1)
* Ricardo Antonio Chavira - Carlos Solis
* Mark Moses - Paul Young (Musim 1-2)
* Doug Savant - Tom Scavo (Musim 2-3)
* Andrea Bowen - Julie Mayer
* Cody Kasch - Zach Young (Musim1-2)
* Jesse Metcalfe - John Rowland (Musim 1)
* Richard Burgi - Karl Mayer (Musim 2)
* Kyle MacLachlan - Orson Hodge (Musim 3)
* Brenda Strong - Mary Alice Young
* James Denton - Mike Delfino
* Shawn Pyfrom - Andrew Van De Kamp (Musim 2-3)
* Joy Lauren - Danielle Van De Kamp (Musim 2-3)
* Roger Bart - George Williams (Musim 2)
* Mehcad Brooks - Matthew Applewhite (Musim 2)
* Josh Henderson - Austin McCann (Musim 3)
* Brent Kinsman - Preston Scavo (Musim 2-3)
* Shane Kinsman - Porter Scavo (Musim 2-3)
* Zane Huett - Parker Scavo (Musim 2-3)
* Page Kennedy - Caleb Applewhite (Musim 2)
* Nashawn Kearse - Caleb Applewhite (Musim2)

## Anugerah

**[[Golden Globe Awards]]**
* 2005
** Best Performance by an Actress in a TV Series: Musical or Comedy: Teri Hatcher
** Best TV Series: Musical or Comedy
* 2006
** Best TV Series: Musical or Comedy

**[[Primetime Emmy Awards]]**
* 2005
** Outstanding Guest Actress in A Comedy Series: Kathryn Joosten
** Outstanding Lead Actress in a Comedy Series: Felicity Huffman
** Outstanding Directing for a Comedy Series, Charles McDougall for "Pilot"
** Outstanding Casting for a Comedy Series
** Outstanding Main Title Theme Music
** Outstanding Single-Camera Picture Editing for a Comedy Series ("Pilot")

**[[Screen Actors Guild Awards]]**
* 2005
** Outstanding Performance by a Female Actor in a Comedy Series: Teri Hatcher
** Outstanding Performance by an Ensemble in a Comedy Series
* 2006
** Outstanding Performance by a Female Actor in a Comedy Series: Felicity Huffman
** Outstanding Performance by an Ensemble in a Comedy Series

## Lihat juga
* Amas de Casa Desesperadas

## Rujukan

## Pautan luar

*  di ABC
* 
* 
* Desperate Housewives Online